REPUBLIKA HRVATSKA

GRAD ZAGREB

INDUSTRIJSKA STROJARSKA ŠKOLA

KLASA: 602-03/21-06/12

URBROJ: 251-287-21/06-04/2

Zagreb, 27. travnja 2021.

**Z A P I S N I K**

2. sjednice Školskog odbora Industrijske strojarske škole, održane dana 26. travnja 2021. godine u uredu ravnatelja Škole.

Sjednici prisustvuju sljedeći članovi Školskog odbora:

1. Iva Bojčić

2. Jadranko Kezerić

3. Snježana Barbarić

4. Jelena Jonke-Badić

Ostali prisutni:

1. Nenad Pavlinić, ravnatelj

2. Marija Horvatić, tajnica Škole

Sjednica je započela u 10:00 sati.

Zapisnik vodi Marija Horvatić, tajnica Škole

Gospođa Iva Bojčić, predsjednica Školskog odbora, pozdravlja nazočne i otvara 2. sjednicu Školskog odbora, potvrđuje da su na sjednici nazočna 4 člana, čime postoji kvorum za pravovaljan rad i odlučivanje.

Nadalje predlaže nadopunu Dnevnog reda sjednice, odnosno dodavanje nove točke:

1. Prethodna suglasnost Školskog odbora za sudjelovanje djelatnika Škole na

projektu Regionalni centar Kompetentnosti Faust – strojarstvo

S navedenom dopunom dnevnog reda usuglasili su se svi članovi Školskog odbora, odnosno jednoglasno je prihvaćena nadopuna Dnevnog reda.

DNEVNI RED

1. Verifikacija zapisnika 1. sjednice Školskog odbora

2. Prethodna suglasnost Školskog odbora na Pravilnik o radu škole

3. Prethodna suglasnost Školskog odbora na Pravila za upravljanje

dokumentarnim gradivom Industrijske strojarske škole

4. Ponude za izmjenu prozora na zgradi Škole i davanje ovlaštenja ravnatelju

za sklapanje Ugovora s odabranim ponuditeljem

5. Prethodna suglasnost Školskog odbora za sudjelovanje djelatnika Škole na

projektu Regionalni centar Kompetentnosti Faust – strojarstvo

6. Razno

Dnevni red je s četiri glasa “za“, jednoglasno usvojen.

**AD.1.**

Predsjednica Školskog odbora, Iva Bojčić, daje na verifikaciju Zapisnik s 1. sjednice Školskog odbora koju članovi Školskog odbora jednoglasno usvajaju.

**AD.2.**

Predsjednica Školskog odbora Iva Bojčić daje riječ tajnici Škole, Mariji Horvatić, koja upoznaje članove Školskog odbora s izmjenama Pravilnika o radu škole, uz prethodno savjetovanje sa sindikalnim povjerenikom u funkciji Radničkog vijeća, u dijelu koji se odnosi na godišnje odmore odnosno njegovo usklađenje sa Zakonom o radu.

Nakon izlaganja tajnice predsjednica Školskog odbora, Iva Bojčić, daje na glasanje 2. točku Dnevnog reda, odnosno davanje suglasnosti Školskog odbora na izmjenu Pravilnika o radu škole, koju članovi Školskog odbora jednoglasno usvajaju.

**AD.3.**

Predsjednica Školskog odbora Iva Bojčić daje riječ tajnici Škole, Mariji Horvatić, koja upoznaje članove Školskog odbora s donošenjem novih Pravila za upravljanje dokumentarnim gradivom Industrijske strojarske škole, sukladno uputi Hrvatskog državnog arhiva, a koja su članovi Školskog odbora zaprimili ranije putem elektroničke pošte.

Nakon izlaganja tajnice predsjednica Školskog odbora, Iva Bojčić, daje na glasanje 3. točku Dnevnog reda, odnosno davanje suglasnosti Školskog odbora na donošenje novih Pravila za upravljanje dokumentarnim gradivom Industrijske strojarske škole, koju članovi Školskog odbora jednoglasno usvajaju.

**AD.4.**

Predsjednica Školskog odbora, Iva Bojčić, daje riječ ravnatelju škole, Nenadu Pavliniću koji izvještava članove Školskog odbora o provedbi postupka za izmjenu prozora na drugom katu školske zgrade, s obzirom da je Škola ostvarila vlastite prihode, a prozore je nužno izmijeniti radi sigurnosti učenika. Izvještava kako su pristigle ponude od tri izvođača; S&B Profili d.o.o., Fenster sistemi j.d.o.o. te PALK d.o.o.. Nakon izlaganja svake od ponuda, Školski odbor je predložio da Povjerenstvo za postupak jednostavne nabave u sastavu Vjeran Šipek i Mladen Vidaček još jednom detaljno razmotre ponude te odaberu najpovoljniju ponudu.

Nadalje, Školski odbor jednoglasno daje ovlaštenje ravnatelju za sklapanje Ugovora s odabranim ponuditeljem.

**AD.5.**

Predsjednica Školskog odbora, Iva Bojčić, daje riječ ravnatelju škole, Nenadu Pavliniću koji ukratko izvještava članove Školskog odbora kako je sukladno projektnom pozivu za rad na projektima RCK, u kojem je naša Škola partner, predviđen određeni broj radnika Škole. Upoznaje nove članove Školskog odbora kako je na sjednici prethodnog odbora od 8. 9. 2020. donijeta Odluka kojom je ravnatelju škole dana prethodna suglasnost za njegov rad i rad radnika škole na projektu Regionalni centar kompetentnosti Faust - strojarstvo te kako je s ravnateljem sklopljen Sporazum o radu na projektu i donesena odluka o imenovanju članova projektnog tima. Također, da je dana prethodna suglasnost za djelatnicu Kristinku Lemaić.

S obzirom na daljnji tijek projekta, a sukladno projektnoj dokumentaciji, traži se prethodna suglasnost Školskog odbora za sljedeće djelatnike predviđene za rad na projektu:

Meri Ružević, dipl.ing.

Marija Horvatić, struc.spec.admin.publ.

Iva Boban, dipl.oec.

Mate Sabol, mag.ing.mech.

Ivan Čop-Janjac, mag.ing.mech.

Josip Filić, univ. bacc. ing. mech.

S navedenim radnicima ravnatelj sklapa Aneks Ugovora o radu, nakon dobivanja prethodne suglasnosti.

**Odluka**

**Ravnatelju Škole jednoglasno data prethodna suglasnost za rad radnika Škole na projektu Regionalni centar kompetentnosti Faust – strojarstvo, sukladno prethodnom popisu.**

Sjednica je završena u 10:35 sati.

Zapisnik vodila: Predsjednica Školskog odbora:

Marija Horvatić, struc. spec. admin. publ. Iva Bojčić, prof.